পৃষ্ঠাঃA Dictionary Of Phrases From Assamese To Assamese And English.djvu/২৯ - ৱিকিউৎস\nপৃষ্ঠাঃA Dictionary Of Phrases From Assamese To Assamese And English.djvu/২৯\nউদৰ সাত পুৰুষে কেঁচা মাছ খোৱা - ক্ৰি, মানুহে মাছ সিজাই খায়। ঈদে পূৰ্ব্ব কালৰপৰা কেঁচা মাছ খাই আহিছে। এতিয়া সি সেই অভ্যাস এৰি মাছ সিজাই খাব নোৱাৰে। এতেকে, - পূৰ্ব্ব কালৰ চলিত ৰীতি সহজে এৰিব নোৱৰা, to be unable to give up easilyacustom which has been prevalent sincealong time.\nউধনীয়া ভেম - বিং, উধানৰ সমান অৰ্থাৎ ডাঙ্গৰ ভেম, great vanity.\nউধৰ পৰা মুধলৈ - ক্ৰি-বিণ, [ অধৰ পৰা উধলে ] (অধ = অধঃ। উধ =উৰ্দ্ধ)। 'অধৰ' পৰ 'ওধ' আৰু 'ওধৰ' পৰা 'উধ' শব্দ বাগৰি ওলাইছে। অধ শব্দে 'উধ' ৰূপ ধৰাত পিচৰ 'উধ' শব্দে উচ্চাৰণৰ সুচলৰ অৰ্থে মুধ আকৃতি ধৰিলে। এতেকে, - তলৰ পৰা ওপৰলৈ, গোটেই, সমূলি, from top to bottom, entirely.\nউপকাৰীক অজগৰে খোৱা - ক্ৰি, যদি কোনো মানুহে সাপক বধ নকৰি এৰি দিয়ে, তেনেহলে সাপে চল পালে সেই মানুহকে খুটিব, উপকাৰ মানি তাৰ প্ৰাণ ৰক্ষা নকৰে। এতেকে,-ক্ৰুৰ প্ৰকৃতিৰ মানুহে উপকাৰ নামানি উপকাৰীৰ সৰ্ব্বনাশ কৰা, অকৃতজ্ঞ হৈ মহা অনিষ্ট সাধন কৰা, to harm the benefactor.\nউপজি গোট ভাত গিলা - ক্ৰি, কেঁচুৱা লৰাক ভাত ফেনেকি খুওৱা হয়, সি গোটা ভাত গিলিব নোৱাৰে। এতেকে, - কোনো ডাঙ্গৰ কাৰ্য্য লাহে লাহে কৰিবলৈ চেষ্টা নকৰি একে দোপতে কৰিবলৈ যোৱা, to try to doadifficult thing all at once instead of step by step.\nউপজি ৰাতিপুৱা - বিং, [ উপজি হোৱা ৰাতিপুৱা ] ৰাতি মানুহ টোপনিত মৰাৰ নিচিনা হৈ থাকে। ৰাতিপুৱা হলে টোপনিৰপৰা উঠি ওপজাৰ নিচিনা হয়। এতেকে, - নিচেই ৰাতিপুৱা, the first stage of the morning.\nউবুৰি খাই ধৰা - ক্ৰি কোনো টান কাৰ্য্য থিয় হৈ কৰিব নোৱাৰি উবুৰি খাই ধৰি কৰিবলৈ চেষ্টা কৰা হয়। এতেকে, -  অত্যন্ত পুৰুষাৰ্থ কৰা, to try to the utmost.\nউভতি নচা - ক্ৰি, ওভত হৈ অৰ্থাৎ মূৰ তললৈ আৰু ভৰি ওপৰলৈ কৰি নচা, অতপালি কৰা, to act perversely.\nউভতি বাট বোলা - ক্ৰি, ওভত হৈ অৰ্থাৎ মূৰ তললৈ আৰু ভৰি ওপৰলৈ কৰি\n"https://as.wikisource.org/w/index.php?title=পৃষ্ঠাঃA_Dictionary_Of_Phrases_From_Assamese_To_Assamese_And_English.djvu/২৯&oldid=67449"ৰ পৰা সংকলিত\nএই পৃষ্ঠাটো শেষবাৰৰ কাৰণে ৩ জুন ২০২০ তাৰিখে ০০ঃ৩৯ বজাত সলনি কৰা হৈছিল।
